Diari Oficial de la Generalitat Valenciana


Sumari del DOGV 4831, del 31-08-2004 (2004/8461)

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Instituto de la Juventud i l'Institut Valencià de la Joventut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4831

Data del DOGV
:   31-08-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/8461


Data del document
:   05-08-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Institut Valencià de la Joventut Generalitat Jove
    * jove
    * cooperació administrativa
    * administració central

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Instituto de la Juventud i l'Institut Valencià de la Joventut. [2004/8461]
  
Subscrit, després de la tramitació prèvia reglamentària, entre el Instituto de la Juventud i l'Institut Valencià de la Joventut, el 3 de maig de 2004, un Conveni de col·laboració, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0559/2004, i que figura com a annex d'esta resolució.
  
València, 5 d'agost de 2004.- La directora general de Relacions amb les Corts i Secretariat del Govern: Alida C. Mas Taberner.
  
CONVENI DE COL'LABORACIÓ ENTRE el Instituto DE LA JUVENTUD I L'INSTITUT VALENCIÀ DE LA JOVENTUT
  
A Madrid, el dia 3 de maig de 2004
  
REUNITS
  
D'una banda, Leire Iglesias Santiago, directora general del Institutode la Juventud (INJUVE), nomenada per Reial Decret 984/2004 de 30 de març, que actua en nom i representació de l'administració General de l'Estat ?Instituto de la Juventud-, per les facultats que li atorga la Disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per l'article segon de la Llei 4/1999, de 13 de gener.
  
I d'una altra, Marcos Alós Cía, en nom i representació de l'Institut Valencià de la Joventut (IVAJ), com a director general, de conformitat amb les competències que li concedeix la Llei 4/1989, de 26 de juny en la redacció donada per la Llei 14/1997 de la Generalitat Valenciana, de Mesures de Gestió Administrativa, Financeres i d'Organització, autoritzat per Acord del Govern Valencià adoptat en la reunió de 30 de abril de 2004 .
  
Ambdues parts es reconeixen capacitat mútua per a obligar-se i convindre, i
  
EXPOSEN
  
1. Que la Comunitat Autònoma Valenciana té competència exclusiva en matèria de joventut, de conformitat amb l'article 31 del seu Estatut d'Autonomia, aprovat per Llei Orgànica 5/1982, d'1 de juliol, i que, en virtut de la Llei 4/89, de creació de l'Institut Valencià de la Joventut, l'IVAJ té encomanada l'execució i la coordinació de la política de joventut a la Comunitat Valenciana.
  
2. Que la Constitució Espanyola, en el seu article 48, ordena als poders públics que promoguen «les condicions per a la participació lliure i eficaç de la joventut en el desenvolupament polític, social, econòmic i cultural», que reitera la doctrina del Tribunal Constitucional que habilita l'Adminis-tració General de l'Estat per a l'exercici de les seues pròpies competències sectorials, en la mesura que puguen ser utilitzades per a la promoció de la joventut.
  
Concretament, a l'Institut de la Joventut, correspon, en el marc del dret constitucional i doctrina susdits, i d'acord amb el que determina el Reial Decret 2614/1996, de 20 de desembre, l'exercici de funcions relacionades amb la promoció sociocultural, la cooperació, la comunicació, la participació, la informació dels jóvens i, en general, l'execució de les polítiques del Ministeri de Treball i Assumptes Socials, a què està adscrit, en col'laboració amb els departaments ministerials i les administracions públiques les activitats de les quals incideixen sobre el sector de població juvenil.
  
3. Des dels fonaments expressats en els numerals precedents, l'Institut Valencià de la Joventut (IVAJ) i el Instituto de la Juventud (INJUVE) coincideixen que és d'interés per a ambdós la realització de programes de foment de la participació a què fa referència l'article 48, ja esmentat, de la Constitució, i que centren la seua atenció en el desenvolupament social, en el foment dels valors personals i de convivència social, en l'exercici dels valors democràtics, en la promoció i desenvolupament cultural i, en general, en tot allò que afecte la millora de la qualitat de vida dels jóvens.
  
4. En virtut de tot el que s'ha exposat, ambdues parts manifesten la seua voluntat de col'laboració i, a l'efecte, subscriuen el present Conveni d'acord amb les següents
  
CLÀUSULES
  
Primera.
  
L'objecte del present Conveni és la col'laboració entre la Generalitat Valenciana, a través de l'Institut Valencià de la Joventut i el Instituto de la Juventud del Ministeri de Treball i Afers Socials, per a la promoció dels jóvens, mitjançant del desplegament de programes adequats a tal finalitat.
  
Segona.
  
1. Per al compliment de l'objecte que estableix la clàusula anterior, es duran a terme els programes que s'esmenten en l'apartat 2 de la present clàusula, d'entre els que s'especifica a continuació:
  
PROGRAMA DE FORMACIÓ, OCUPACIÓ I ORIENTACIÓ. NOUS JACIMENTS D'OCUPACIÓ
  
Estarà destinat a impulsar accions innovadores en matèria d'ocupació per a jóvens, tot potenciant la interrelació de l'oferta, la demanda i la intermediació laboral.
  
PROGRAMA D'ACCÉS A L'HABITATGE
  
Estarà destinat a afavorir les condicions que possibiliten l'autonomia, l'emancipació i el benestar dels i les jóvens, mitjançant la millora de les oportunitats d'accés a l'habitatge.
  
PROGRAMA D'EDUCACIÓ PER A LA SALUT
  
Estarà destinat a establir mesures que tendisquen a generar actituds de prevenció entre els jóvens davant dels riscos contra la salut.
  
PROGRAMA SOBRE ALTERNATIVES D'OCI I TEMPS LLIURE
  
Estarà destinat a contribuir que, entre els jóvens, siga efectiu el gaudi dels valors culturals, de l'oci i de la comunicació cultural.
  
PROGRAMA SOBRE EXCLUSIÓ I INTEGRACIÓ SOCIAL
  
Estarà destinat a la prevenció de la marginació juvenil amb mesures i actuacions positives en els àmbits familiar, social i laboral dels jóvens.
  
PROGRAMA DE PARTICIPACIÓ, VOLUNTARIAT I ASSOCIACIONISME JUVENIL
  
Estarà destinat a millorar la participació de la joventut en les estructures de voluntariat, de cooperació al desenvolupament i d'associacio-nisme a través del suport a iniciatives de participació en què es canalitzen les seues inquietuds socials, culturals, artístiques i educatives. I també a potenciar actituds de tole-rància i de rebuig de la violència i el racisme.
  
PROGRAMA D'INFORMACIÓ, ESTUDIS I PUBLICACIONS
  
Estarà destinat a fomentar els sistemes d'informació a través de campanyes informatives i de difusió d'estos serveis a la joventut, i també de la dotació d'equipaments i de publicacions a les oficines d'informació.
  
PROGRAMA DE COOPERACIÓ EN MATÈRIA DE JOVENTUT EN EL MARC DELS ACORDS BILATERALS ENTRE ESPANYA I ALTRES PAÏSOS
  
Està destinat a propiciar la realització d'activitats d'efecte multiplicador (seminaris, experiències pilot i reunions de treball) entre dirigents i líders d'organitzacions juvenils i tècnics, i responsables de les administracions públiques (central, autonòmica i local) d'Espanya que treballen amb jóvens i els seus homòlegs d'altres països amb què hi ha programes de cooperació bilateral en matèria de joventut.
  
2. Tal com es preveu en l'apartat anterior, les parts manifesten que han elegit, per a la seua realització en el marc del present Conveni, els programes següents:
  
Programa de Formació i Creació de Noves Empreses Jóvens
  
Programa Jove d'Ocupació
  
Programa de Formació de Formadors
  
Programa de Cooperació Bilateral
  
Tercera.
  
1. Els programes expressats en la clàusula segona es duran a terme a través de les activitats següents, convingudes de mutu acord entre l'Institut Valencià de la Joventut (IVAJ) i el Instituto de la Juventud:
  
Programes d'Ocupació
  
Creació de noves empreses jóvens: serveis d'assessorament i de formació contínua
  
Centre d'assessorament i promoció laboral a través d'activitats preocu-pacionals i serveis de recerca i informació laboral, Jovempleo.
  
Programa de Formació de Formadors:
  
Cursos dirigits al professorat de les escoles de Temps Lliure reconegudes per l'VAJ, sobre animació i educació per a la salut.
  
Programa de Cooperació Bilateral
  
Dos encontres a realitzar a la Comunitat Valenciana de: una setmana sobre participació de xiquets, dones i hómens en el treball juvenil, i de 21 dies sobre ?Taller sobre la nit de Sant Joan- entre dirigents i tècnics de joventut nacionals i d'altres països europeus.
  
2. Les parts dissenyaran conjuntament el contingut i les línies generals de desplegament de les activitats que integren cada programa.
  
3. Sense perjuí de les aportacions econòmiques considerades en la clàusula quarta, apartats 1 i 2, les parts contribuiran a l'execució dels programes amb la infraestructura, els recursos humans i les activitats següents:
  
a) L'Instituto de la Juventud
  
- Assistència tècnica sobre la metodologia que s'utilitzarà en la realització de les activitats que integren el programa objecte del Conveni i en el disseny de l'avaluació de resultats.
  
- Disseny de les activitats a què fa referència la clàusula tercera a través dels serveis tècnics del mateix INJUVE.
  
b) L'IVAJ
  
- Aportar el personal directiu i els monitors especialitzats que calen per a l'organització i l'execució de cada una de les activitats.
  
- Aportar els mitjans materials i les infraestructures per al desplegament de les actuacions.
  
Quarta
  
L'Instituto de la Juventud i l'Institut Valencià de la Joventut es comprometen a cofinançar els programes objecte del present Conveni, en els termes següents:
  
1. L'Instituto de la Juventud contribuirà a finançar aquests programes a càrrec dels seus crèdits pressupostaris disponibles, del Programa 323A, Concepte 450, per un import de cent huit mil seixanta-tres euros amb vint-i-nou cèntims (108.063, 29) .
  
1.1. Programa de Formació i Creació de Noves Empreses Jóvens: 60.101,21 €
  
1.2. Programa Centre Jove d'Ocupació: 30.050,61 €
  
1.3. Programa de Formació de Formadors: 7.959,47 €
  
1.4. Programa de Cooperació Bilateral: 9.952,00 €
  
L'INJUVE transferirà a l'IVAJ la quantitat assenyalada de la forma següent:
  
El setanta-cinc per cent d'eixa quantitat en el moment de la signatura del Conveni i la resta, una vegada complides les obligacions que estableix en el paràgraf penúltim de l'apartat següent.
  
2. La Generalitat Valenciana, a través de l'Institut Valencià de la Joventut, finançarà els esmentats programes a càrrec del Capítol II del pressupost de despeses de l'Institut Valencià de la Joventut per a l'exercici 2004, per un import de SIS-CENTS TRENTA-DOS MIL NOU-CENTS euros (632.900,00 €) distribuït entre els programes següents:
  
2.1. Programa de Formació i Creació de Noves Empreses Jóvens: 492.900,00 €
  
2.2. Programa Jove d'Ocupació: 125.000,00 €
  
2.3. Programa de Formació de Formadores: 15.000,00 €
  
El IVAJ queda obligat a presentar una memòria de les activitats realitzades, en el termini d'un mes, una vegada finalitzat el període de vigència del present Conveni.
  
Així mateix, el IVAJ haurà d'acreditar, mitjançant un certificat del director general de l'Institut Valencià de la Joventut, que l'import total dels programes s'ha destinat al compliment del seu objectiu. El dit certificat haurà d'anar acompanyat d'una relació de les factures justificatives de les despeses relatives a les activitats realitzades.
  
Les quantitats percebudes i no invertides en l'execució de les activitats convingudes seran reintegrades a el Instituto de la Juventud.
  
Cinquena
  
En totes aquelles accions que comprén el present Conveni que impliquen difusió impresa o de qualsevol altra mena, haurà de figurar de forma visible el logotip del Ministeri de Treball i Afers Socials (Instituto de la Juventud).
  
Sisena
  
Per al seguiment i el control de les actuacions acordades en el present Conveni, és constituirà una Comissió de Seguiment integrada per dos representants de l'administració General de l'Estat, l'un designat per la Delegació de Govern a la Comunitat Autònoma i l'altre per el Instituto de la Juventud del Ministeri de Treball i Afers Socials, i dos representants de la Comunitat Autònoma, per a l'exercici de les funcions següents:
  
A) Interpretació del present Conveni durant la seua execució.
  
B) Seguiment i avaluació de les actuacions acordades tal com estableixen les clàusules segona i tercera.
  
C) Aprovació de la memòria justificativa de les activitats realitzades.
  
Presidirà la Comissió el membre de major jerarquia de les persones designades per l'INJUVE i actuarà com a secretari el qui designe la Comunitat Autònoma entre els seus representants. El règim de funcionament i els acords de la Comissió s'ajustaran a allò què estableix el capítol II del títol segon de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
Els acords adoptats dins d'esta Comissió seran vinculants per a les parts i el seu incompliment tindrà els efectes que preveu la clàusula setena.
  
Setena
  
El present Conveni tindrà vigència fins al 30 de novembre de 2004.
  
L'incompliment del present Conveni per qualsevol de les parts serà causa de resolució després de la comunicació escrita que prèviament es farà a la part que corresponga, amb una antelació mínima de 15 dies.
  
En cas de resolució del Conveni per incom-pliment total o parcial de les seues obligacions per part de l'Institut Valencià de la Joventut, l'IVAJ haurà de reintegrar, a el Instituto de la Juventud, les quantitats que proporcionalment corresponguen a les activitats en curs i a les pendents de realitzar. L'incompliment imputable a el Instituto de la Juventud donarà lloc al rescabalament que corresponga en dret, després de la reclamació que s'hi farà prèviament i, si és procedent, en els termes que resulten del recurs contenciós administratiu.
  
Huitena
  
El present Conveni té naturalesa juridicoadmi-nistrativa, de conformitat amb el que estableix l'article 3.1, c) del text refós de la Llei de Contractes de les Administracions Públiques (Reial Decret Legislatiu 2/2000 de 16 de juny). La Jurisdicció Contenciosa Administrativa serà la competent per a conéixer de tots els litigis que puguen derivar-se del Conveni.
  
En prova de conformitat, firmen el present Conveni en doble exemplar, al lloc i en la data indicats en l'encapçalament.
  
La directora general del Institutode la Juventud: Leire Iglesias Santiago.
  
El director general de l'Institut Valencià de la Joventut: Marcos Alós Cía.